150 
ved Irritation af Vagi’ perifere Ender, hvad der kunde forklares 
ved, at Hjærtet slog langsommere; men undertiden steg det ogsaa, 
hvad jo umuligt kunde skyldes langsommere Hjærteaktion, men 
maatte være en direkte Virkning af Irritation af Nervetraade til 
Lungerne. Henriques anfører selv som Resultaterne af sine Under¬ 
søgelser over Irritation af de perifere Vagusender følgende (50, S. 65): 
1) Det er i højeste Grad sandsynligt, at Nervus Vagus for¬ 
syner Lungen med Nervetraade, ved hvis Irritation fremkaldes et 
Fald, saavel af Kulsyreudskillelsen som af Iltoptagelsen, dog saaledes, 
at det sidste er langt det største. Disse Nervetraade maa nær¬ 
mest opfattes som sekretoriske Hæmningsnerver. 
2) Nervus Vagus forsyner Lungen med Nervetraade, ved hvis 
Irritation fremkaldes en Stigning af Stofskiftet, saavel af Kulsyre¬ 
udskillelsen som af Iltoptagelsen, af hvilke den første stiger stærkest. 
Disse Traade maa betegnes som egenlige sekretoriske Nerver. — 
Ved Irritation af den centrale Vagusende fandt Henriques føl¬ 
gende (50, S. 72): 
Nervus Vagus indeholder centralt løbende Nervetraade, ved 
hvis Irritation de luftsecernerende Lungeceller paavirkes paa en 
saadan Maade, at saavel Iltoptagelsen som Kulsyreudskillelsen for¬ 
øges, den første dog stærkest. — 
Gennemgaar man imidlertid Henriques’ Forsøg over Irritation 
af den centrale Ende af Vagus, forekommer hans Slutninger af de 
Resultater, han er naaet til, en ikke helt overbevisende. Forsøgene 
er ikke mange. I nogle indtræffer de Forandringer i det respiratoriske 
Stofskifte, der skulde skyldes Irritationen, efter en kort Latenstid, i ét 
efter en længere, i ét er der slet ingen Latenstid, i tre er der over¬ 
hovedet slet ingen Virkning. Og selv naar Virkningen er størst, m. 
a. O. naar Kurven for Iltoptagelsen stiger stærkest, er denne Stigning 
ikke større end det Fald, der undertiden ses i Kurverne, uden at 
der er foretaget noget ved Nerverne. Man kunde derfor fristes til 
0 Ved en beklagelig Trykfejl staar hos Henriques: „Kulsyrefaldet“; han 
mener tydeligt nok „Faldet af Iltoptagelsen“. 
